Рэха мінулай вайны і на самай справе — доўгае… У год 70-годдзя Перамогі мы памятаем, што тая жорсткая вайна была для ўсіх савецкіх людзей — адна. Як і Перамога — адна на ўсіх… Але калі б тады замыкаліся ў сваіх “нацыянальных” дамах бацькі нашы і дзяды — хіба змаглі б выстаяць паасобку, даць адпор фашызму? Прохараўка, Курская дуга, як і бітва пад Сянно, ды і многія іншыя знакавыя бітвы — гэта месца агульнай ратнай славы беларусаў, рускіх, украінцаў і людзей дзясяткаў іншых нацыянальнасцяў. І не памятаць пра гэта перад тварам новых выклікаў, канфліктаў нашага часу недаравальна.